text: Wii - nu som genoptræning på sygehus 
  07 april 2010 kl. 08.34
  Kolding Sygehus tilbyder nu som det første sygehus i landet, at patienter kan tage et spil bowling eller en tenniskamp på Wii, når de er indlagt på sygehuset.
  Ud af sengen 
  - Det vi håber på med Nintendo Wii, det er jo at skabe motivation for at komme ud af sengen og prøve nogle af de her programmer af. Og måske også at det kan skabe lidt social og positiv stemning blandt patienterne, forklarer oversygeplejerske på Organkirurgisk Afdeling på Kolding Sygehus Christian Jørgensen.
  
  Flere wii'er på vej 
  Det er meningen, at Nintendoen skal fungere som et suplement til genoptræningen. Desuden håber personalet på, at den også kan skabe positiv stemning på Organkirurgisk Afdeling, hvor Wii'en står.
  Hvis Wii'en bliver en succes, kommer der muligvis også Nintendoer på andre af sygehusets afdelinger.
  